老前輩教落，要試新店小菜，必先時菜牛肉，依味最考功夫及用料。勿怕吾好意思，第一次幫襯的話，加個白飯，已可試到該店之水平，及格的話，繼續落單，否則埋單走人。今時今日，單係牛肉一味，已極為犯本。同理，茶餐應試多士及啡茶。華星如許多名人品題，作為香港物質文化，當然要試。單叫油多及咖啡，兩分鐘內來齊，速度更勝澳洲。咖啡水平一般，不及澳門茶餐廳。油多應是整定。唔熱，牛油無味，人造者也，遠不及吐司工房。一兩口之後，埋單走人。同收銀事頭講話多士唔熱，佢話，咁多師傅，無理由唔熱。唔拗，放低廿皮走人。